CELEX: 32015D0668
Language: sk
Date: 2015-04-24 00:00:00
Title: Vykonávacie rozhodnutie Komisie (EÚ) 2015/668 z 24. apríla 2015 o zmene uznania určitých organizácií v súlade s článkom 16 nariadenia Európskeho parlamentu a Rady (ES) č. 391/2009 [oznámené pod číslom C(2015) 2595] (Text s významom pre EHP)

29.4.2015   
            
            
               SK
            
            
               Úradný vestník Európskej únie
            
            
               L 110/22
            
         VYKONÁVACIE ROZHODNUTIE KOMISIE (EÚ) 2015/668
   z 24. apríla 2015
   o zmene uznania určitých organizácií v súlade s článkom 16 nariadenia Európskeho parlamentu a Rady (ES) č. 391/2009
   
      
         [oznámené pod číslom C(2015) 2595]
      
   
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (ES) č. 391/2009 z 23. apríla 2009 o spoločných pravidlách a normách pre organizácie vykonávajúce inšpekcie a prehliadky lodí (1), a najmä na jeho článok 4 ods. 1 a článok 16,
   keďže:
   
               (1)
            
            
               Podľa článku 16 nariadenia (ES) č. 391/2009 Komisia musí overiť, či je držiteľ uznania udeleného v súlade s článkom 4 ods. 3 a článkom 2 písm. c) uvedeného nariadenia príslušnou právnickou osobou v rámci organizácie, na ktorú sa vzťahujú ustanovenia uvedeného nariadenia. Ak to tak nie je, Komisia prijme rozhodnutie, ktorým zmení uvedené uznanie.
            
         
               (2)
            
            
               Rozhodnutie Komisie 2007/421/ES (2) sa odvolávalo na organizácie uznané členskými štátmi v súlade so smernicou Rady 94/57/ES (3), pretože sa v ňom stanovovalo, že generálny riaditeľ pre energetiku a dopravu uverejní do 1. júla každého roka v Úradnom vestníku Európskej únie aktualizovaný zoznam organizácií uznaných v súlade so smernicou 94/57/ES.
            
         
               (3)
            
            
               Najnovší zoznam organizácií uznaných na základe smernice 94/57/ES bol uverejnený v Úradnom vestníku Európskej únie
                   (4) v roku 2007.
            
         
               (4)
            
            
               Organizácie Lloyd's Register of Shipping (LR), Korean Register of Shipping (KR), Nippon Kaiji Kyokai (NK) a Registro Italiano Navale (RINA) boli uznané v súlade so smernicou 94/57/ES.
            
         
               (5)
            
            
               V súlade s článkom 15 ods. 1 nariadenia (ES) č. 391/2009 si organizácie, ktorým bolo 17. júna 2009 udelené uznanie v zmysle smernice 94/57/ES, svoje uznanie ponechali.
            
         
               (6)
            
            
               V prípade organizácie Korean Register of Shipping (KR) bola príslušná materská spoločnosť všetkých právnických osôb, ktoré tvoria uznanú organizáciu, premenovaná na „KR (Korean Register)“.
            
         
               (7)
            
            
               V prípade organizácie Nippon Kaiji Kyokai (NK) príslušná materská spoločnosť všetkých právnických osôb, ktoré tvoria uznanú organizáciu, zmenila svoj právny štatút podľa japonských zákonov z „Foundation“ na „General Incorporated Foundation“. Úplný názov subjektu, ktorému by malo byť udelené uznanie, teda znie „Nippon Kaiji Kyokai General Incorporated Foundation (ClassNK)“.
            
         
               (8)
            
            
               V prípade organizácie Lloyd's Register of Shipping (LR) bola pôvodne uznaná organizácia premenovaná najprv na Lloyd's Register a následne na Lloyd's Register Group Limited v dôsledku premeny spoločnosti zo spoločnosti založenej podľa zákona United Kingdom's Industrial & Provident Societies Act z roku 1965 v znení zmien na spoločnosť založenú podľa zákona United Kingdom's Companies Act z roku 2006. Nový názov subjektu, ktorému by malo byť udelené uznanie, teda znie „Lloyd's Register Group LTD (LR)“.
            
         
               (9)
            
            
               V prípade organizácie Registro Italiano Navale (RINA) boli všetky činnosti, ktoré patria do pôsobnosti nariadenia (ES) č. 391/2009, prevedené z Registro Italiano Navale na spoločnosť RINA S.p.A., dcérsku spoločnosť v úplnom vlastníctve spoločnosti RINA, a následne na spoločnosť RINA Services S.p.A., dcérsku spoločnosť v úplnom vlastníctve spoločnosti RINA S.p.A. Príslušnou materskou spoločnosťou všetkých právnických osôb, ktoré tvoria uznanú organizáciu a ktorej by malo byť udelené uznanie, je preto spoločnosť „RINA Services S.p.A.“.
            
         
               (10)
            
            
               Zmeny v totožnosti uvedených príslušných materských spoločností nemajú vplyv na schopnosť príslušných organizácií spĺňať požiadavky stanovené v nariadení (ES) č. 391/2009.
            
         
               (11)
            
            
               Opatrenia stanovené v tomto rozhodnutí sú v súlade so stanoviskom Výboru pre bezpečnosť na mori a pre zabránenie znečisťovaniu z lodí zriadeného nariadením Európskeho parlamentu a Rady (ES) č. 2099/2002 (5),
            
         PRIJALA TOTO ROZHODNUTIE:
   Článok 1
   Držiteľom uznania, ktoré bolo predtým udelené spoločnosti Korean Register of Shipping (KR), je odo dňa nadobudnutia účinnosti tohto rozhodnutia spoločnosť „KR (Korean Register)“, ktorá je materskou spoločnosťou všetkých právnických osôb, ktoré tvoria uznanú organizáciu na účely nariadenia (ES) č. 391/2009.
   Článok 2
   Držiteľom uznania, ktoré bolo predtým udelené spoločnosti Lloyd's Register of Shipping (LR), je odo dňa nadobudnutia účinnosti tohto rozhodnutia spoločnosť „Lloyd's Register Group LTD (LR)“, ktorá je materskou spoločnosťou všetkých právnických osôb, ktoré tvoria uznanú organizáciu na účely nariadenia (ES) č. 391/2009.
   Článok 3
   Držiteľom uznania, ktoré bolo predtým udelené spoločnosti Nippon Kaiji Kyokai (NK), je odo dňa nadobudnutia účinnosti tohto rozhodnutia spoločnosť „Nippon Kaiji Kyokai General Incorporated Foundation (ClassNK)“, ktorá je materskou spoločnosťou všetkých právnických osôb, ktoré tvoria uznanú organizáciu na účely nariadenia (ES) č. 391/2009.
   Článok 4
   Držiteľom uznania, ktoré bolo predtým udelené spoločnosti Registro Italiano Navale (RINA), je odo dňa nadobudnutia účinnosti tohto rozhodnutia spoločnosť „RINA Services S.p.A.“, ktorá je materskou spoločnosťou všetkých právnických osôb, ktoré tvoria uznanú organizáciu na účely nariadenia (ES) č. 391/2009.
   Článok 5
   Toto rozhodnutie je určené členským štátom.
   
      V Bruseli 24. apríla 2015
      
         
            Za Komisiu
         
         Violeta BULC
         
            členka Komisie
         
      
   
   
      (1)  Ú. v. EÚ L 131, 28.5.2009, s. 11.
   
      (2)  Rozhodnutie Komisie 2007/421/ES zo 14. júna 2007, ktorým sa zrušuje rozhodnutie 96/587/ES o uverejnení zoznamu uznaných organizácií, ktoré oznámili členské štáty v súlade so smernicou Rady 94/57/ES (Ú. v. EÚ L 157, 19.6.2007, s. 18).
   
      (3)  Smernica Rady 94/57/ES z 22. novembra 1994 o spoločných pravidlách a normách pre organizácie vykonávajúce inšpekcie a prehliadky a pre príslušné činnosti námorných úradov (Ú. v. ES L 319, 12.12.1994, s. 20).
   
      (4)  Ú. v. EÚ C 135, 19.6.2007, s. 4.
   
      (5)  Nariadenie Európskeho parlamentu a Rady (ES) č. 2099/2002 z 5. novembra 2002, ktorým sa ustanovuje Výbor pre bezpečnosť na mori a pre zabránenie znečisťovaniu z lodí (COSS) a menia a dopĺňajú sa nariadenia o námornej bezpečnosti a zabránení znečisťovaniu z lodí (Ú. v. ES L 324, 29.11.2002, s. 1).